Imtella' Mejju 7, 2021 Esperti tas-Saħħa Pubblika Ingliżi rrakomandaw li l-varjant tal-Covid Indjan li nstab fir-Renju Unit, għandu jkun varjant ta' tħassib. L-awtoritajiet tas-saħħa pubblika Ingliżi ilhom jistudjaw il-varjant Indjan li jidher li jinfirex ħafna aktar malajr fir-Renju Unit minn varjanti oħra. Ix-xjentisti jemmnu li huwa varjant li jttieħed ħafna aktar malajr mill-ewwel varjant tal-Covid-19 li kien ħareġ minn Wuhan fiċ-Ċina. Il-viruses jinbidlu l-ħin kollu f'varjanti differenti. Normalment ħafna minn dan it-tibdil ikun insinjifikanti b'uħud ikunu aktar dgħajfa minn virus oriġinali iżda oħrajn jistgħu jinbidlu f'varjanti li jiġu trasmessi aktar malajr u jkunu aktar diffiċli li l-bniedem joħroġ b'tilqima għal kontrihom.